	Euroopan parlamentti
2024-2029
	[image: EP logo RGB_Mute]



HYVÄKSYTYT TEKSTIT

[bookmark: TANumber]P10_TA(2026)0196
[bookmark: title]Tiettyjen Amerikan yhdysvalloista peräisin olevien tavaroiden tuontiin sovellettavien tullien mukauttaminen ja tariffikiintiöiden avaaminen
[bookmark: DocNumber]
[bookmark: Commission]Kansainvälisen kaupan valiokunta
[bookmark: PE]PE779.297
[bookmark: Sujet][bookmark: References]Euroopan parlamentin lainsäädäntöpäätöslauselma 16. kesäkuuta 2026 ehdotuksesta Euroopan parlamentin ja neuvoston asetukseksi tiettyjen Amerikan yhdysvalloista peräisin olevien tavaroiden tuontiin sovellettavien tullien mukauttamisesta ja tariffikiintiöiden avaamisesta tiettyjen Amerikan yhdysvalloista peräisin olevien tavaroiden tuonnissa (COM(2025)0471 – C10-0193/2025 – 2025/0261(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0471),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 207 artiklan 2 kohdan, joiden mukaisesti komissio on antanut ehdotuksen Euroopan parlamentille (C10-0193/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon budjettivaliokunnan talousarvionäkökohtia koskevan arvion,
–	ottaa huomioon asiasta vastaavan valiokunnan työjärjestyksen 75 artiklan 4 kohdan mukaisesti hyväksymän alustavan sopimuksen sekä neuvoston edustajan 27. toukokuuta 2026 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 60 ja 58 artiklan,
–	ottaa huomioon maatalouden ja maaseudun kehittämisen valiokunnan lausunnon,
–	ottaa huomioon kansainvälisen kaupan valiokunnan mietinnön (A10-0069/2026),
1.	vahvistaa jäljempänä esitetyn ensimmäisen käsittelyn kannan[footnoteRef:2]; [2: 	Tämä kanta korvaa 26. maaliskuuta 2026 hyväksytyt tarkistukset (Hyväksytyt tekstit, P10_TA(2026)0096).] 

2.	hyväksyy tämän päätöslauselman liitteenä olevan Euroopan parlamentin ja komission yhteisen lausuman, joka julkaistaan Euroopan unionin virallisen lehden C-sarjassa;
3.	ottaa huomioon tämän päätöslauselman liitteenä olevan komission lausuman, joka julkaistaan Euroopan unionin virallisen lehden C-sarjassa;
4.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
5.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

LAINSÄÄDÄNTÖPÄÄTÖSLAUSELMAN LIITE
Euroopan parlamentin ja komission yhteinen lausuma tiettyjen Amerikan yhdysvalloista peräisin olevien tavaroiden tuontiin sovellettavien tullien mukauttamisesta ja tariffikiintiöiden avaamisesta tiettyjen Amerikan yhdysvalloista peräisin olevien tavaroiden tuonnista annetun asetuksen (EU) 2026/1455 mukaisesta suojamekanismista
Komissio tiedostaa, että Euroopan parlamentti pitää tärkeänä seurata tiiviisti tämän asetuksen täytäntöönpanoa suojamekanismin osalta, joka mahdollistaa Yhdysvalloille myönnettyjen etuuksien keskeyttämisen. Tätä varten, jos Euroopan parlamentti suosittelee, että komissio aloittaa suojatoimenpidetutkimuksen, komissio arvioi huolellisesti, onko olosuhteiden nojalla perusteltua aloittaa tutkimus omasta aloitteesta, ja ilmoittaa Euroopan parlamentille arviointinsa tuloksesta.
Komission lausuma tiettyjen Amerikan yhdysvalloista peräisin olevien tavaroiden tuontiin sovellettavien tullien mukauttamisesta ja tariffikiintiöiden avaamisesta tiettyjen Amerikan yhdysvalloista peräisin olevien tavaroiden tuonnista annetun asetuksen (EU) 2026/1455 mukaisista täytäntöönpanosäädöksistä
Komissio tiedottaa Euroopan parlamentille säännöllisesti ja ottaa Euroopan parlamentin näkemykset mahdollisimman tarkasti huomioon ennen kuin se ehdottaa tämän asetuksen mukaista täytäntöönpanosäädöstä.

image1.png




